Laszlo Dioszegi anunță prime la Sepsi OSK: "Trebuie să o prindem pe FCSB"
Sepsi OSK s-a calificat dramatic în play-off-ul Superligii României.
Covăsnenii au învins-o pe Petrolul Ploiești (scor 2-1) la ultima fază a meciului de pe pe stadionul "Ilie Oană". Sepsi OSK și-a asigurat, astfel, accederea în play-off de pe ultima poziție, iar după înjumătățire, clubul a beneficiat de 22 de puncte.
Laszlo Dioszegi anunță prime la Sepsi OSK: "Trebuie să o prindem pe FCSB"
Laszlo Dioszegi, patronul echipei din Sfântu Gheorghe, a anunțat faptul că jucătorii săi au primit 5000 de euro primă pentru intrarea în play-off. De asemenea, finanțatorul a menționat că fotbaliștii covăsnenilor vor încasa o primă de 900 de euro pentru fiecare victorie obținută în a doua parte a campionatului.
- Iar împotriva podiumului, jucătorii de la Sepsi OSK vor primi o primă dublă, în valoare de 1800 de euro, în cazul victoriei.
"Prima? 5.000 de euro pe jucător este prima pentru intrarea în play-off. Pentru locul trei este o altă primă, de la 3.000 până la 8.000 de euro. Fiecare meci câștigat e 900 de euro. Cu cei trei granzi au prime duble băieții. Trebuie să o prindem pe FCSB cum am prins-o acum o lună de zile. Ei joacă acasă și sunt favoriți.
Chiar dacă au pierdut cu 0-4, sunt în formă. Noi trebuie să mergem să jucăm fotbal și să nu ne speriem. După Conference League, jucătorii au crezut că nu mai avem de ce să jucăm fotbal. Dacă nu luăm locul 3 sau 4, nu avem nicio șansă să ajungem în Europa. Mâine mă duc la antrenamemt și voi discuta cu jucătorii", a spus Laszlo Dioszegi, potrivit DigiSport.
Pentru covăsneni urmează meciul cu FCSB de duminică, 17 martie, de la ora 21:00, în prima rundă a play-off-ului Superligii României. Confruntarea va fi LIVE TEXT pe www.sport.ro, dar și pe Facebook Sport.ro.
FCSB, Rapid București, CFR Cluj, Universitatea Craiova, Farul Constanța și Sepsi OSK sunt în ordine echipele care au obținut accederea în play-off-ul Superligii României.
Urmăriți SPORT.RO și pe Google News